ข้อบัญญัติองค์การบริหารส่วนตำบลเนินทรายข้อบัญญัติองค์การบริหารส่วนตำบลเนินทรายเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิด หรือบางประเภทในท้องที่องค์การบริหารส่วนตำบลเนินทรายอำเภอเมืองตราด จังหวัดตราดพ.ศ. ๒๕๕๖ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย และมาตรา ๗๑แห่งพระราชบัญญัติสภาตำบลและองค์การบริหารส่วนตำบล พ.ศ.๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ.๒๕๔๖ องค์การบริหารส่วนตำบลเนินทราย โดยความเห็นชอบของสภาองค์การบริหารส่วนตำบลเนินทรายและนายอำเภอเมืองตราด จึงตราข้อบัญญัติไว้ ดังต่อไปนี้ข้อ ๑ข้อบัญญัตินี้เรียกว่า ข้อบัญญัติองค์การบริหารส่วนตำบลเนินทรายเรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่องค์การบริหารส่วนตำบลเนินทราย อำเภอเมืองตราด จังหวัดตราดพ.ศ. ๒๕๕๖ข้อ ๒[๑]ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและสิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมเมืองตราดจังหวัดตราด ที่ออกตามความในพระราชบัญญัติการผังเมือง พ.ศ.๒๕๑๘ข้อ ๓ ในข้อบัญญัตินี้แนวเขตควบคุมอาคาร หมายความว่าพื้นที่ในบริเวณ ด้านเหนือ จดแนวเขตผังเมืองรวมด้านเหนือซึ่งเป็นเส้นตรงที่ลากจากทางหลวงท้องถิ่นสายบ้านตาอิว -โพรงตะเฆ่ที่จุดศูนย์ห่างจากศูนย์กลางถนนสาย ฌไปทางทิศเหนือตามแนวทางหลวงท้องถิ่นสายบ้านตาอิว - โพรงตะเฆ่ ระยะ ๕๐๐ เมตรไปทางทิศตะวันตกเฉียงเหนือจนบรรจบกับเส้นแบ่งเขตอำเภอระหว่างอำเภอเมืองตราดกับอำเภอเขาสมิงที่จุดซึ่งอยู่ห่างจากศูนย์กลางถนนสาย ช ไปทางทิศตะวันออกเฉียงเหนือ ระยะ ๑,๐๐๐ เมตรด้านตะวันออก จดเส้นขนานระยะ ๕๐๐ เมตร กับศูนย์กลางถนนสาย ฌด้านใต้ จดแนวเขตเทศบาลท่าพริกเนินทรายด้านตะวันตก จดฝั่งแม่น้ำเมืองตราด (คลองใหญ่) ฝั่งตะวันออกทั้งนี้ตามแผนที่ท้ายข้อบัญญัตินี้ข้อ ๔ภายในแนวเขตควบคุมอาคาร ห้ามมิให้บุคคลใดก่อสร้างอาคาร โรงงานทุกประเภทเว้นแต่โรงงานที่ประกอบกิจการโดยไม่เป็นมลพิษต่อชุมชนหรือสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติข้อ ๕ภายในบริเวณพื้นที่ที่กำหนดไว้ตามข้อ ๔ห้ามมิให้บุคคลใดดัดแปลงหรือเปลี่ยนแปลงการใช้อาคารใด ๆ ให้เป็นอาคารชนิดหรือประเภทที่มีลักษณะต้องห้ามที่กำหนดในข้อ๔ข้อ ๖ภายในบริเวณพื้นที่ที่กำหนดไว้ตามข้อ ๔ก่อนหรือในวันที่ข้อบัญญัตินี้ใช้บังคับให้ได้รับยกเว้นไม่ต้องปฏิบัติตามข้อบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ข้อ ๗อาคารที่ได้รับใบอนุญาตหรือใบรับแจ้งการก่อสร้าง ดัดแปลงหรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับและยังก่อสร้างดัดแปลง หรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๘ให้นายกองค์การบริหารส่วนตำบลเนินทราย รักษาการให้เป็นไปตามข้อบัญญัตินี้ประกาศณ วันที่ ๓๑ มกราคม พ.ศ. ๒๕๕๖ศักดิ์สิทธิ์ ฉายแสงนายกองค์การบริหารส่วนตำบลเนินทราย[เอกสารแนบท้าย]๑. แผนที่ท้ายข้อบัญญัติองค์การบริหารส่วนตำบลเนินทราย เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่องค์การบริหารส่วนตำบลเนินทราย อำเภอเมืองตราด จังหวัดตราดพ.ศ. ๒๕๕๖(ดูข้อมูลจากภาพกฎหมาย)ปริยานุช/ผู้จัดทำ๓ เมษายน ๒๕๕๖โชติกานต์/ผู้ตรวจ๒๔ เมษายน ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๔๑ ง/หน้า ๕๔/๑ เมษายน ๒๕๕๖